દિવાળી દરમિયાન બે દિવસમાં વિવિધ જગ્યાએ ફટાકડાથી આગના 7 બનાવો નોંધાયા હતા. અકોટા પ્લાસ્ટિકના ગોડાઉન , ખુલ્લા મેદાન, ઝાડ , લાકડાના ફર્નિચરના ગોડાઉન સહિત મકાનમાં આગ લાગવાના બનાવોને પગલે ફાયર બ્રિગેડ દોડતું થયું હતું. જયારે મકરપુરા ઇન્દિરાનગરમાં રહેતો 13 વર્ષિય કિશોર અને વુડાના મકાનમાં રહેતો 12 વર્ષીય કિશોર ફટાકડા ફોડતી વખતે દાઝયા હતા. આ ઉપરાંત માંજલપુરમાં રહેતાં એક 74 વર્ષીય વૃદ્ધા દિવાળીની બપોરે દીવો પ્રગટાવતી વખતે આકસ્મિક રીતે દાઝી જતાં મોત નીપજ્યું હતું.